text: Politiet: Vores fotovogne er populære
  27 februar 2015 kl. 13.49
  Folk er meget glade for fotobilerne, lyder det fra politiet.
  Når politiet parkerer en af deres fotovogne, bliver de modtaget med glæde.
  Betjenten i bilen bliver tit tilbudt kaffe, chokolade og kage, skriver politiet på twitter.
  Til gengæld er der andre, der ikke er begejstrede over fotobilerne.
  Det gælder formenligt de fire lastbilchauffører, der fredag blev blitzet på Vardevej i Ølgod.
  På stedet må man køre 70. Hurtigste lastbil blev målt til 88 km/t.
  Vores ATKere melder om glade besøg i bilerne, varme håndtryk og tilbud om både kaffe, chokolade og kage fra de lokale #politidk
  
  